b'\n_START_ARTICLE_\nBuhawi\n_START_PARAGRAPH_\nAng buhawi, alimpuyo, tornado, o ipu-ipo ay isang biyolente, mapanganib, at umiikot na kolumna ng hangin na dumarapo o sumasayad kapwa sa kalatagan ng lupa ng daigdig at ng isang ulap na kumulonimbus, o sa hindi kadalasang pagkakataon, sa paanan ng isang ulap na kumulus. Dumarating ang mga buhawi sa maraming mga sukat at laki ngunit karaniwang nasa anyo ng isang nakikitang embudo ng kondensasyon, na humihipo ang makipot na dulo sa lupa ng mundo, at kalimitang napapalibutan ng ulap o usok ng mga pinagguhuan o mga nawasak at mga alikabok.Ang buhawi ay nabubuo sa ibabaw ng lupa samantalang and ipo-ipo naman ay nabubuo sa ibabaw ng tubig.'